polyglot-tagger/wikipedia-language-snippets-filtered huggingface dataset:
సిగ్మండ్ ఫ్రాయిడ్ మనో విశ్లేషణ శాస్త్ర పితామహుడిగా తన పరిశోధన జీవితంలో ఎక్కువ కాలాన్ని మనిషి అతని కలల విశ్లేషణకు కేటాయించారు . అయన సిద్దాంతాలు చాల వరకు వివాదాస్పదం అయినప్పటికీ, మానసిక స్థితిని అర్థం చేసుకొనుటకు ఇవి అద్భుతమైన ప్రమాణాలుగా ఉన్నవి .1908 వ సంవత్సరంలో ఈయన సృజనాత్మక కవుల స్ఫూర్తిని తమ పగటి కలలకు అలానే పిల్ల వాడి చేష్టలకు అనుసంధానపరుస్తూ "సృజనాత్మక కవులు - పగటి కలలు" అనే వ్యాసాన్ని రాసారు
ఇక్కడ మీరు ఒకటి అడగవచ్చు . ప్రతి మనిషి తన ఊహల గురించి దాస్తుంటే మనకు వాటి గురించి ఇంతలా ఎలా తెలుస్తుంది అని . మనుషుల్లో కొందరు మానసిక జబ్బులకు, ఒత్తిడికి లోనై వైద్యుడు వద్ద పరిష్కార మార్గాన్ని కనుగొనాలని వెళ్ళినపుడు వాళ్ళ ఊహల గురించి చెప్పడం జరుగుతుంది.
అంతర్జాతీయంగా ఎన్నో ఏళ్లుగా అపరిష్కృతంగా ఉండిపోయిన సమస్య కాశ్మీర్ సమస్య. 1948లో కాశ్మీర్ భూఖండంపై హక్కు గురించి ప్రారంభమైన ఈ సమస్యలో భారత్-పాక్ ల మధ్యన ద్వైపాక్షిక సంబంధాల్లో కీలకమైన స్థానం ఉంది. ఈ పుస్తకం అటు పాకిస్తాన్, ఇటు బారతదేశంల కోణాల నుంచి కాక పౌరహక్కుల దృక్పథంతో కాశ్మీరీల దృక్కోణం నుంచి వ్రాయబడినది. పౌరహక్కుల సంఘాల వారి 5 నిజనిర్ధారణ కమిటీల సారాంశంగా రాయడం వల్ల ఈ విషయం సుస్పష్టం. ఆ ఐదు నిజనిర్ధారణ కమిటీల్లోనూ వ్యక్తిగా బాలగోపాల్ పాల్గొన్నారు. అన్ని కమిటీల ముసాయిదాలు రూపొందించారు. ఐనా ఇవి వ్యక్తిగతాభిప్రాయాలుగా కాక ఒక దశాబ్ద కాలంపైగా కాశ్మీర్ సమస్యను హక్కుల కోణం నుంచి పరిశీలించి, దాని గురించి చర్చించి, ప్రజల్లో ప్రచారం చేసిన భారతదేశ హక్కుల ఉద్యమం, ఆ క్రమంలో రూపిందించుకున్న అభిప్రాయాలే ఈ పుస్తకం అని బాలగోపాల్ పేర్కొన్నారు.
1995 నుండి 2003 మధ్యకాలంలో 5సార్లు కాశ్మీరులో పర్యటించిన మానవ హక్కుల సంఘాల నిజనిర్ధారణ కమిటీ నివేదికల సారాంశం ఈ పుస్తకం. ఆంగ్లంలో ముద్రితమైన ఆ నివేదికలను తెలుగులోకి అనువదించి క్రమానుగత కథనాన్ని అందించే ప్రయత్నం చేశారు. చారిత్రిక నేపథ్యాన్ని మాత్రం వివిధ చరిత్ర గ్రంథాలు, కశ్మీరీ మేధావులతో జరిపిన సంభాషణలపైన ఆధారపడి రచించినట్టు బాలగోపాల్ పేర్కొన్నారు. ఈ గ్రంథాన్ని 2007 జనవరిలో హైదరాబాద్ బుక్ ట్రస్ట్ వారు ప్రచురించారు. 2008లో ద్వితీయ ముద్రణ పొందింది.
కె.బాలగోపాల్ ప్రముఖ న్యాయవాది, మానవహక్కుల ఉద్యమ నేత, రచయిత, వ్యాసకర్త. ఆంధ్రప్రదేశ్ లో మానవహక్కుల ఉద్యమాన్ని నిర్మించడంలో ఆయనది కీలకమైన పాత్ర. రచయితగా సాహిత్యవిమర్శలు, సామాజికాంశాలు రాశారు. సాహిత్యాన్ని మార్క్సిస్టు దృక్పథంలో ఆయన చేసిన విమర్శలు సాహిత్యంపై బాలగోపాల్ గ్రంథంగా ప్రకటించబడింది.
షీలా కె రామశేష 5 సంవత్సరాల వయసులో ఉన్నప్పుడు వారి కుటుంబం కర్ణాటక రాష్ట్రానికి తరలివెళ్ళింది. ఆమె స్కూలు విద్యాభ్యాసం 10 వైవిధ్యమైన పట్టణాలలో కొనసాగింది.
ఆమె పలు వైవిధ్యమైన మాధ్యమాలలో విద్యను అభ్యసించింది. విజ్ఞాన శాస్త్రము, మాథ్స్ చదవడానికి భాషలు ఆటంకం కావు. ఈ రెండు సబ్జెక్ట్లలో షీలా కె రామశేషకున్న ప్రఙవలన పలు టీచర్లకు ఆమె అభిమాన విద్యార్థిని అయింది. ఇది ఆమెను కాలేజీలో ఫిజిక్స్, కెమెస్ట్రీ, మాథ్స్ ఎంచుకోవడానికి కారణమైంది. ఎం.ఎస్.సి చదేసమయంలో ఆమె సెమినార్ టపిక్‌గా " ఎలెక్ట్రికల్ డబుల్ లేయర్స్ "ను ప్రధానాంశంగా ఎంచుకున్నది. దానిని గురించి అధ్యయనం చేయడానికి " ఇండియన్ ఇంస్టిట్యూట్ ఆఫ్ విజ్ఞాన శాస్త్రము " గ్రంథాలయానికి వెళ్ళింది. ఆ సమయంలో ఆమె ఐ.ఐ.ఎస్.సి రీసెర్చ్ స్కాలర్లతో అనేక మార్లు చర్చలు జరిపింది. రీసెర్చ్ వాతావరణం అంకితభావంతో వారు పనిచేయడం ఆమె మీద విపరీతంగా ప్రభావం చూపెట్టాయి. ఆమెకు సహజంగా ఉన్న ఆసక్తికి ఈ చర్చలు మరింత బలాన్ని ఇచ్చాయి. ఆమెకు రీసెర్చ్ చేయాలన్న తపనను గ్రహించి వారి కుటుంబం ఆమెను ప్రోత్సహించింది.
బెంగుళూరులో జి.ఇ సంస్థ అర్.డి ఆపరేషంస్ ప్రారంభించగానే షీలా కె రామశేషకు అక్కడ పెన్‌షన్, ఉద్యోగ బధ్రతతో పనిచేసే అవకాశంలభించింది. ఆమె స్నేహితులు ఆమెను నిరుత్సాహపరుస్తున్నా ఆమె జి.ఇ జాన్ ఎఫ్ వాచ్ టెక్నాలజీ సెంటర్ లో పనిచేయడామికి అభ్యర్థించింది. ఆమె ఉత్సాహంగా పనిచేయడం ఆరంభించింది.
ఆక్సైడ్ ఫ్యూయల్ సెల్స్ ప్రోగ్రాం కో ఆర్డినేటర్‌గా పనిచేయడం మొదలుపెట్టింది. అది ఆమెకు పూర్తిగా సరికొత్త రంగం. ఆమె తిరిగి విద్యార్ద్జినిగా మారి గ్రంథాలయంలో పుస్తకాలను అధ్యయనం చేయడమూ మొదలుపెట్టింది. తరువాత ఆమె త్వరగా మెటల్, అల్లాయ్స్ డిపార్ట్మెంటుకు మారింది. తరువాత వారు ఎస్.ఒ.ఎఫ్.సి కొరకు కొత్తతరహా దృఢమైన అల్లాయ్స్ రూపకల్పన చేసారు. అందుకు ప్రయిఫలంగా వారు మేనేజ్మెంట్ అవార్డ్ అనుదుకున్నారు.
గృహిణిగా స్థిరపడిన తరువాత షీలా కె రామశేషకు కెమెస్ట్రీలో పనిచేసే అవకాశం లభించింది. భారతదేశం తిరిగి వచ్చే వరకు ఆమె ఆపనిని కొనసాగించింది. సరికొత్త రంగంలో పనిచేసిన అనుభవం ఆమెకు పోస్ట్ డాక్టొరల్ పొజిషన్ అవకాశాలను వెదకడానికి సహకరించింది. ఆమెకు " యూనివర్శిటీ ఆఫ్ ఆక్స్‌ఫర్డ్, లూసియానా స్టేట్ యూనివర్శిటీ, ప్రింస్టన్ యూనివర్శిటీ వంటి ప్రఖ్యాత యూనివర్శిటీలలో పనిచేయడానికి అవకాశం లభించింది. ఆమె విజ్ఞాన శాస్త్రము ఆకర్షణీయంగా రీసెర్చ్ వరకూ రావడం తరువాత అంకితభావంతో పనిచేడమెలాగో నేర్చుకుంది. ఈ యూనివర్శిటీలలో శక్తివంతంగా పనిచేసే అవకాశం ఆమెను ఎంతగానో ఆనందపరచింది. ఆ సమయంలోనే ఆమె కుమార్తెకు జన్మనిచ్చింది. ఆ తరువాత వారి వివాహజీవితం మరింత సంతోషప్రదంగా సాగిందని ఆమె తెలిపింది.
1984లో భారతదేశానికి తిరిగి వచ్చిన తరువాత వారికి అవకాశాలు తక్కువగా ఉన్నాయి. తరువాత ఆమె రీసెర్చ్ అవకాశాలు లేని అండర్ గ్రాడ్యుయేట్ కాలేజిలో టీచింగ్ చేసింది. ఆ తరువాత వరుసగా తత్కాలిక ఫెలోషిప్స్ అందుకున్నది. ఆమె రెగ్యులర్ రీసెర్చ్ చేయాలని అభిలషించింది. కుటుంబం గురించి మరిచిపోయి రీసెర్చిలో మునిగిపోవాలని అభిలషించింది. తన కుటుంబ మద్దతుతో రీసెర్చ్ కొనసాగించాలనికోరుకుంది. తతువాత ఆమె నేషనల్ ఎయిరోపేస్ లాబరేటరీలో యు.జి.సి పొజిషన్ తీసుకుంది. ఇది ఆమె జీవితంలో కొంత కష్టమైన నిర్ణయంగా మారింది. ఉదయం 7.30 కు ఇంటి నుండి పసిబిడ్డను వదిలి పోయి తిరిగి సాయంకాలం 6.30కి ఇంటికి చేరడం కొంత మనస్థాపం కలిగించింది.
షీలా కె రామశేష ఐ.ఐ.ఎస్.సిలో రీసెర్చ్ చేయడానికి చేరింది. పి.హె.డిలో ఆమె థిసీస్ కొరకు " మాగ్నటిక్ అండ్ ఎలెక్ట్రికల్ ప్రాపర్టీస్ ఆఫ్ పర్వోస్కిట్ బేస్డ్ సెరామిక్స్"ను ప్రధానాంశంగా ఎంచుకున్నది. ఇక్కడే ఆమె రామశేషను కలుసుకుని వివాహం చేసుకున్నది. రీసెర్చ్ తర్వాత ఆమె తన భర్త సలహా ఇచ్చినట్లు పోస్ట్ డాక్టొరల్ పొజిషన్ కొరకు ప్రయత్నించాలా లేక భర్తకు ఫెలోషిప్ లభించిన ప్రదేశానికి వెళ్ళాలా అన్న సందిగ్ధంలో పడింది. అయినప్పటికీ తనకు లభించిన పోస్ట్ డాక్టొరల్ పొజిషన్ వదులుకుని భర్తతో వెళ్ళడానికి
కుటుంబబాధ్యతల నడుమ షీలా కె రామశేష ఒక స్వతంత్రమైన మరుయు నిర్మాణాత్మకమైన రీసెర్చ్ కార్యక్రమం చేపట్టింది. ఆ రీసెర్చ్ 13 సంవత్సరాలకాలం కొనసాగింది. ప్రారంభకాలంలో
ఎలెక్ట్రికల్ ప్రాపర్టీస్ ఆఫ్ సెరామిక్స్ అండర్ ప్రెషర్ గురించి పరిశోధన చేసింది. తరువాత ఆమె స్వతంత్ర పరిశోధనా బృందాన్ని ఏర్పాటు చేసుకుని పరిశోధనలు కొనసాగించింది.
సముద్రాల వేణుగోపాలాచారి గారు తెలంగాణ రాష్ట్రానికి చెందిన రాజకీయ నాయకుడు. తెలుగుదేశం పార్టీ తరపున ఆదిలాబాదు లోకసభ నియోజకవర్గం ఎం.పి.గా 1996 నుండి 2004 వరకి మూడుసార్లు ఎన్నికయ్యాడు. తెలంగాణ రాష్ట్ర సమితి పార్టీలో కీలక నాయకుడిగా ఉన్నాడు. సముద్రాల వేణుగోపాలాచారి 2022 డిసెంబర్ 29న తెలంగాణ రాష్ట్ర నీటిపారుదల అభివృద్ధి సంస్థ చైర్మన్‌గా నియమితుడై, 2023 జనవరి 5న బాధ్యతలు చేపట్టాడు.
ఈయన 1959, మే 10న లక్ష్మణాచారి, వెంకటరత్నమ్మ దంపతులకు నిర్మల్ లో జన్మించాడు. ఎం.ఏ , ఏం.ఏ ఉస్మానియా విశ్వవిద్యాలయం లోనూ, . డా. జయసూర్య ప్రభుత్వ హోమియో వైద్య కళాశాలలో చదివాడు.
శ్రీ రేణుకాచార్య భగవత్పాదుల వారు ప్రతి యుగమున కొలనుపాక శ్రీ స్వయం భూ సోమేశ్వర లింగమునుండి ఉద్భవించి కృతయుగమున ఏకాక్షర శివాచర్యులు అని, త్రేతాయుగమున ఏకవక్త్ర శివాచార్యులు అని, ద్వాపరయుగమున రేణుకాచార్యులు అని, కలియుగమున రేవణారాధ్యులు అని ప్రసిద్ధి కాంచి ఉన్నారు.
త్రేతాయుగమునందు మహా శివభక్తుడైన రావణుని సోదరుడైన విభీషణుడి ప్రార్థన మేరకు ఒకే ముహుర్తమున 3 కోట్ల శివ లింగములను లంకా నగరములో ప్రతిష్ఠించారు.
ద్వాపర యుగములో అనేక మహిమలను ప్రదర్సించడం రేణుక తీర్ధము లేక రేణుక సరోవరము అని సుక్షేత్రముగా ప్రసిద్ధి గాంచింది. కలియుగమున విక్రమాదిత్యుడు, చోళరాజులతో పాటు అనేక మంది రాజులను, చక్రవర్తులను అనుగ్రహించి వారికి శైవ సిద్దాంతమును బోధించి వేయి సంవత్సరములపాటు భారతావని అంతటా సంచరించి శివ ఙ్ఞానామృతాన్ని సర్వులకు ఉపదేశించి చివరికి తాము ఉద్భవించిన కొలనుపాక శ్రీ స్వయంభూ సోమేశ్వర లింగములో ఐక్యమై శివ స్సన్నిధ్యమును చేరిరి.
ఆది జగద్గురు శ్రీ రేణుకాచార్య భగవత్పాదులు శ్రీ స్వయంభు సోమేశ్వర లింగం నుండి లింగోద్బవం చెంది పరమశివుడి ఆనతి మేరకు ఈ భుమండలంపైన శక్తివిశిష్టాద్వైతాన్ని స్థాపించడం జరిగింది.ఈ శక్తివిశిష్టాద్వైత సిద్దాంతాన్నే వీరశైవంగా పిలుస్తారు. వీరశైవ మతానికి సంబంధించి మూలమైన అయిదుగురు పంచాచార్యులలో ఈ రేణుకులు ప్రథములు. వీరి గురించి 28 శివాగమాలలో చాలా చోట్ల ప్రస్తావించబడింది. ప్రధానంగా స్వయంభువాగమ, వీరాగమ, సుప్రభేదాగమాల్లో వివరించబడి ఉంది. వీరు వీరసింహసనం అను పేర పీఠమును స్థాపించడం జరిగింది ఈ పీఠమూల పరంపర ఇప్పటికీ కొనసాగుతున్నాయి.శ్రీ రెణుకాచార్యుల వారు కృతయుగమున అగస్త్య మహాముని వినతి మేరకు అగస్త్యునికి శైవ సిద్దాంతమును ఉపదేశించారు.
రేణుకాచార్యులు అప్పటికీ వైదికమతాన్ని, ఆచారాలను త్రోసిపుచ్చుతూ బహుళ ప్రాచుర్యతకు నోచుకుంటున్న బౌద్ధ, జైన, చార్వాకాది మతాలను నిలువరింపజేసే క్రమంలో వీరశైవ మతాన్ని అందరూ ఆదరించే విధంగా తీర్చిదిద్దటం జరిగింది. అవైదిక మతాలకు ఆకర్షింపబడుతున్న హిందూదేశపు అంత్యకులాలవారిని అక్కున జేర్చుకోవటం జరిగింది. సంఘ సంస్కరణలో భాగంగా కొలనుపాకలో అన్ని కులాలవారికీ వీరశైవ దీక్షలు ఇవ్వటమే కాక ప్రతి కులానికీ ఒక మఠాన్ని స్థాపించటం జరిగింది. ఇప్పటికీ అక్కడ పాడుబడిపోయిన ఆనాటి కులాల వారీ మఠాలు నేటికీ కనిపిస్తాయి. ఆ తరువాత రేణుకాచార్యులు భారతదేశం అంతటా పర్యటించి అవైదిక మతాలను ఖండిస్తూ వీరశైవ మతాన్ని ప్రాచుర్యంలోకి తేవటం జరిగింది.
ఆది జగద్గురు శ్రీ రేణుకాచార్య భగవత్పాదులు అప్పటికీ వైదికమతాన్ని, ఆచారాలను త్రోసిపుచ్చుతూ బహుళ ప్రాచుర్యతకు నోచుకుంటున్న బౌద్ధ, జైన, చార్వాకాది మతాలను నిలువరింపజేసే క్రమంలో వీరశైవ మతాన్ని అందరూ ఆదరించే విధంగా తీర్చిదిద్దటం జరిగింది. అవైదిక మతాలకు ఆకర్షింపబడుతున్న హిందూదేశపు అంత్యకులాలవారిని అక్కున జేర్చుకోవటం జరిగింది. సంఘ సంస్కరణలో భాగంగా రేణుకాచార్యులు భారతదేశం అంతటా పర్యటించి అవైదిక మతాలను ఖండిస్తూ వీరశైవ మతాన్ని ప్రాచుర్యంలోకి తేవటం జరిగింది.
రేణుకాచార్యులు అగస్త్య మహామునికి ఉపదేశించిన శక్తివిశిష్టాద్వైత సిద్దాంతాన్ని, శివయోగి శివాచార్యులు "సిద్దాంత శిఖామణి" పేరిట సంస్కృత భాషలో గ్రంథస్తం చేయటం జరిగింది. ఈ గ్రంథం అప్పటికే వీరాగమాది 28 గ్రంథాల్లో ఉన్న వీరశైవ తత్వాన్ని సంగ్రహించి రాయటం జరిగింది. సిద్దాంత శిఖామణి, సిద్దంతాలకన్నిటికీ తలమానికమై శిరోరత్నమువలె భాసిల్లటం జరుతుగుతుంది. ఈ శక్తివిశిష్టాద్వైత సిద్దాంతాన్ని రేణుకాచార్యుడు బోధించటం వలన దీనిని "రేణుకాగీత" అనికూడా పిలవబడుతుంది.
రేణుకాచార్యులు ఉపదేశించిన శక్తివిశిష్టాద్వైత సిద్దాంతాన్ని, శివయోగి శివాచార్యులు "సిద్దాంత శిఖామణి" పేరిట సంస్కృత భాషలో గ్రంథస్తం చేయటం జరిగింది. ఈ గ్రంథం అప్పటికే వీరాగమాది 28 గ్రంథాల్లో ఉన్న వీరశైవ తత్వాన్ని సంగ్రహించి రాయటం జరిగింది. సిద్దాంత శిఖామణి, సిద్దంతాలకన్నిటికీ తలమానికమై శిరోరత్నమువలె భాసిల్లటం జరుతుగుతుంది. ఈ శక్తివిశిష్టాద్వైత సిద్దాంతాన్ని రేణుకాచార్యుడు బోధించటం వలన దీనిని "రేణుకాగీత" అనికూడా పిలవబడుతుంది.
ఈ గ్రంథమే సమస్త వీరశైవులకు ప్రామాణిక గ్రంథము. ఈ సిద్దాంత శిఖామణి గూర్చి తరువాత పలు గ్రంథాలలో ప్రస్తుతించటం జరిగింది. బ్రహ్మసూత్రములకు భాష్యము
శ్రీకరభాష్యం వ్రాసిన శ్రీపతి పండితాచార్యుడు తన గ్రంథమున సిద్దాంతశిఖామణి నుండి కొన్ని ప్రమాణములను పేర్కోన్నాడు, తన శ్రీకర భాష్యమున "పత్యుర సామంజస్యాత్" అను బ్రహ్మసూత్ర భాష్యమున సిద్దాంత శిఖామణి 5 వ పరిచ్చేదము లోని "అగస్త్యముని శార్దూల. " ఆదిగా గల 8 శ్లోకాలనూ ఉదహరించటం జరిగింది.
కొలనుపాకలో రేణుకుల సంస్కరణల ప్రభావం నేటికీ ఉందని, అన్ని కులాలవారు పుట్టినపుడే లింగాలు ధరిస్తారని, ఈ ఊరిలో లింగవంతులైన మాలవాండ్లు మిగతా గ్రామాలలో మాదిరి ఊరి వెలుపల కాక ఊరు మధ్యలోనే నివసిస్తున్నారని శ్రీ ఉజ్జయిని జగద్గురువులు శ్రీ తరుళబాళు శివకుమార ఆచార్యులు తమ 1-1962 జనవరి నాటి కొలనుపాక క్షేత్ర పర్యటన వివవరాలను 19-4-1963 నాటి నవసందేశ కన్నడ పత్రికలో వివరించారు.
రేణుకాచార్యులు కొలనుపాక శ్రీ స్వయం భూ సోమేశ్వర లింగమునుండి ఉద్భవించారని 28 శివాగమాలలో ఒకటైన స్వయంభువాగమం 9వ పటలంలో చెప్పబడింది. ఈ 9వ పటలంలో మొత్తం అయిదుగురు పంచాచార్యుల గురించి వివరంగా తెలుపబడి ఉంది, శ్రీ రేణుకాచార్య భగవత్పాదుల చరిత్ర ఒకటైన వీరాగమంలో ఉంటుందిమరియు స్వయంభువాగమ, వీరాగమ, సుప్రభేదాగమాల్లో కుడా రేణుకాచార్యుల గురించి వివరించబడి ఉంది.
తా: రేణుక తీర్ధములో స్నానము చేయుట వలన పౌర్ణమి చంద్రునివలే పరిశుభ్రుడగును అని మహాభారతమున అరణ్య పర్వము 82వ అధ్యాయము 52వ శ్లోకమున చెప్పబడి ఉంది. ఈ రేణుక తీర్ధము కేదారకేత్రములో వెలసి ఉన్న ఉషామఠమునకు 2 మైళ్ళ దూరములో ఉంది.
శైవమతం భారతదేశంలో అత్యంత ప్రాచీన కాలం నుండి ఉంది. మొదటి నుండి ప్రజాసామమాన్యం ఎక్కువగా ఈ మతాన్ని ప్రాచీన కాలం నుండి అవలంబిస్తూ వచ్చారు. భూస్వామ్య రాచరిక యుగంలో నానా బాధలు పడుతూ, తమ కష్టాలకి మూల కారణం గమనించని అమాయక ప్రజల క్రోధావేశాలు, ఆగ్రహం, మతకల్లోలాల రూపంలో అనేక సార్లు చరిత్రలో ప్రత్యక్షమౌతూ వచ్చాయి.
ప్రసిద్ధ సిద్దాంత కౌముది కర్త భట్టోజీ దీక్షితుల "తంత్రాదికార నిర్ణయము" లోనూ, కమలాకరభట్టు రచించిన "నిర్ణయ సింధు" లోనూ, మరియూ "శారదా తిలక", "నిర్మాల్య రత్నాకరము", "శైవ బ్రాహ్మనోత్పత్తి" మొదలుగాగల గ్రంథములలో సిద్దాంతశిఖామణి ప్రమాణముల ఉదహరించుట జరిగింది.
రేణుకాచార్యులు కొలనుపాక లింగోద్భవులని తెలిపిన కొన్ని గ్రంథాలు – రచయితలు: (ఈ వివరాలు శివశ్రీ రవికోటి మఠం వీరభద్రయ్య గారు రచించిన శ్రీక్షేత్ర కొలనుపాక వీరశైవ విభూతి రేవణసిద్దుడు" నుండి గ్రహించబడినవి) :
కొలనుపాకలో అన్ని కులాల వారికీ రేణుకుల వారు మఠాలు కట్టించి దీక్షా సంస్కారాలు ఇవ్వటం జరిగింది. అవి నేడు చాలా వరకు కనుమరుగైపోగా కొన్ని మఠాలు మాత్రం శిథిలావస్థలో ఉన్నాయి.
రేణుకాచార్యుల వారు నల్గొండ జిల్లా కొలనుపాకలోని సోమేశ్వర లింగోద్భవులని చెప్పబడుతుంది. ఈ విషయాన్ని సిద్దంతశిఖామనిలోని 4వ పటలములోని శ్లోకాలు వివరిస్తాయి.
ఆమె తన 13 వ యేట నుంచే వైద్య వృత్తి చేపట్టి రోగులకు సేవలు చేయాలని కలలు కనేవారు. 1955 లో కాన్సర్ ఇనిస్టిట్యూట్ ప్రారంభించిన నాటి నుండి క్యాన్సర్ రోగులకు తన సేవలను అందిస్తున్నారు. ఆమె వైద్యాన్ని ఓ వృత్తిగా ఏనాడూ భావించలేదు. మనిషిలోని బాధల్ని మానవీయ కోణంలో దర్శించి, మానవతా దృక్పథంతో స్పందించి వైద్య వృత్తిని వ్యాపార కళ నుంచి వేరుచేశారు. ఆరు దశాబ్దాలకు పైగా కీలకమైన శస్త్రచికిత్సలను పర్యవేక్షిస్తూ కేన్సర్ చికిత్సా పరిశోధనా రంగంలో సరికొత్త మార్పులను ఆవిష్కరించారు. అడయార్ కాన్సర్ హాస్పటల్ నిర్వాహకురాలిగా నేటికీ లక్షలాది క్యాన్సర్ పీడితులకు ప్రాణదానం చేస్తున్నారు. అణగారిన ప్రజల పట్ల అంకితభావం, ప్రతి వ్యక్తికి వైద్యసేవలు అందుబాటులో ఉండాలన్న ఆదర్శం, ఎంత సాధించినా సాటి వ్యక్తి మేలు కోసమేనన్న సమున్నత లక్ష్యం, వెరసి తన జీవిత సర్వస్వాన్ని వ్యాధి పీడితుల కోసం ధారపోసిన మహామనిషిగా డాక్టర్ శాంత గారు నీరాజనాలు అందుకున్నారు.
పరిశోధనా కార్యక్రమాలలోనూ, సంస్థతోనూ దాదాపు 55 సంవత్సరాల అనుబంధం ఉన్న డాక్టర్ శాంత గారికి 2005 లో ప్రతిష్ఠాత్మకమైన "రామన్ మెగసెసె అవార్డు" లభించింది.తద్వారా అంతర్జాతీయ ఖ్యాతినార్జించారు. తమిళనాడు లోని వివిధ ప్రాంతాల్లో క్యాన్సర్ పై అవగాహన సదస్సులు నిర్వహించి ఈమె పలు సేవా కార్యక్రమాలు చేపట్టారు. ఈమె ఆసుపత్రి అభివృద్ధికీ, రోగుల సేవలకు అంకితమై అవివాహితగా మిగిలిపోయారు. తన సేవలకు గుర్తింపుగా "పద్మశ్రీ"తో పాటు మొత్తం 32 అవార్డులు వరించినా - "స్వస్థత పొందిన రోగి మొహం లోని చిరునవ్వును మించిన అవార్డు ఉండదు" అంటారీమె. క్యాన్సర్ వ్యాధికి సంబంధించిన అన్ని విభాగాల్లోనూ విశేషమైన అనుభవం గల డాక్టర్ శాంత తాను 85 వ యేటకు అడుగిడినా ఇప్పటికీ ఉత్సాహంగా వైద్యం చేస్తుంటారు."
ఇది చైన్నై లోని మహోన్నత వైద్యాలయం. దీనికి అంకురార్పణ చేసిన వ్యక్తి ముత్తులక్ష్మీ రెడ్డి. మన దేశంలో వైద్య శాస్త్రంలో మొట్టమొదటగా పట్టా పుచ్చుకున్న మహిళ ఆమె. తన తోబుట్టువుకు క్యాన్సర్ సోకి, సరైన వైద్యం లభించక మృతి చెందడంతో ఆ విషాదం నుంచి అమె ఓ పట్టాన తేరుకోలేకపోయారు. కాస్త కుదుట పడిన తర్వాత అలా మరెవ్వరికీ జరగకూడదనే ఉద్దేశంతో "క్యాన్సర్ ఆసుపత్రి" ప్రారంభించారు. ఉమెన్స్ ఇండియన్ అసోషియేషన్ ద్వారా సేకరించిన నిధులతో ఇన్‌స్టిట్యూట్ కు శ్రీకారం చుట్టారు. 1954, జూన్ 18 న కేవలం ఇద్దరు గౌరవ వైద్యాధికారులు, ఓ టెక్నీషియన్, ఇద్దరు ఆక్జిలరీ నర్స్ లతో చిన్న చిన్న గుడిసెల్లో 12 పడకల ఆసుపత్రిని ప్రారంభించారు.
ఆమె ప్రాథమిక విద్యను నేషనల్ నేషనల్ గర్ల్స్ పాఠశాలలో చదివారు. ఆమె ఒక వైద్యురాలు కావాలను కోరుకున్నారు. ఆమె మద్రాసు యూనివర్శిటీ నుండి 1949 లో గ్రాడ్యుయేషన్ పూర్తి చేశారు. ఆ తరువాత ప్రసవ శాస్త్రం లో, గైనకాలజీ లలో డిప్లొమా తీసుకున్నారు. 1955 లో ఎం.డిని పూర్తి చేసి పరిశోధనలు చేశారు. ఆమెకు స్ఫూర్తిదాతలు ఎవరూ లేనప్పటికీ ఆమె అన మేనమామ అయిన ఎస్.చంద్రశేఖర్ గారిని, ఆమె తాతగారి సోదరుడైన సి.వి.రామన్ గార్ల సేవలకు ప్రభావితమైనది.
ప్రస్తుతం చికిత్స, పరిశోధన, రోగుల పునరావాసం వంటి అంశాలతో సమగ్ర క్యాన్సర్ నిరోధక కేంద్రంగా పనిచేస్తున్న ఈ ఛారిటబుల్ ఇన్‌స్టిట్యూత్ ను స్వంతంత్ర ప్రతిపత్తిగల గవర్నింగ్ బాడీ నడుపుతోంది. సంస్థ వ్యవస్థాపకురాలైన డా. ముత్తులక్ష్మీ రెడ్ది కుమారుడు డాక్టర్ కృష్ణమూర్తి ఎగ్జిక్యూటివ్ డైరక్టర్గా, డాక్టర్ శాంతగారు ఛైర్మన్ గా ఉన్నారు. సంస్థను భారత ప్రభుత్వం 1975 లో దక్షిణ భారతదేశ ప్రాంతీయ క్యాన్సర్ కేంద్రంగా ప్రకటించింది. ఒక ప్రైవేటు సంస్థకు కేంద్ర ప్రభుత్వం ఈ విధమైన గుర్తింపునివ్వడం ఇదే ప్రథమం.
డా. వి. శాంత వైద్యరంగ పరిశోధకురాలు. రాచపుండు పై రణభేరి మోగించిన శాస్త్రజ్ఞురాలు. ఈమె చెన్నై నందుగల ఆదిత్య కేన్సర్ ఇనిస్టిట్యూట్ లో చైర్ పర్సంగానూ, కేన్సర్ స్పెషలిస్టు గానూ యున్నారు. ఈమెకు వైద్యరంగంలో చేసిన కృషికి గాను పద్మశ్రీ అవార్డు, రామన్ మెగసెసె అవార్డులు వచ్చాయి. మదర్ థెరెస్సా అవార్డును కూడా పొందారు. వైద్య రంగానికి వీరు చేసిన కృషికిగాను కేంద్ర ప్రభుత్వం వీరిని పద్మ విభూషణ్ పురస్కారంతొ సత్కరించింది.
ఈ తరహాలో ఆధినిక సాంకేతిక పరిజ్ఞానం అందుబాటులోనికి తీసుకుని వచ్చినా క్యాన్సర్ విషయంలో కొత్త సమస్యలు పుట్టుకొస్తూనే ఉన్నాయని డాక్టర్ శాంతగారు గ్రహించారు. వాటిని అధికమించడానికి క్లినికల్ రీసెర్చ్ బయో కెమిస్ట్రీ, ఇమ్యూనాలజీ ట్యూమర్, మైక్రో బయాలజీ తదితర పరిశోధనా కేంద్ర విభాగాలను ఏర్పాటు చేశారు. రొమ్ము క్యాన్సర్ ల మీద ఈమె చేసిన పరిశోధనలు శస్త్రచికిత్సలకు బాగా ఉపకరించాయి.
డాక్టర్ శాంత గారు ఈ ఆసుపత్రిలో క్యాన్సర్ కు సంబంధించిఅన్ అధూనతనమైన వైద్య సౌకర్యాలు ఆల్ట్రా సోనోగ్రఫీ, కంప్యూటరైజ్డ్ బయోగ్రఫీ లను మూడు దశాబ్దాల క్రితమే ప్రవేశపెట్టారు. నూక్లియర్ మెడికల్ అంకాలజీ, సైటాలజీ, లింపాంజియోగ్రఫీ, మమోగ్రఫీ, ఫైబర్ ఆప్టిక్ గ్యాస్ట్రో ఎండోస్కొపీ వంటి ఆధునిక పరికరాలనూ, రేడియో థెరపీ విభాగాలను ఏర్పాటు చేశారు.
డా. వి. శాంత మార్చి 11 1927 న చెన్నైలో గల మైలాపూర్ లో జన్మించారు. ఆమె కుటుంబంలో ప్రఖ్యాత నోబెల్ బహుమతి గ్రహీతలైన "సి.వి.రామన్", "సుబ్రహ్మణ్య చంద్రశేఖర్" వంటివారు ఉన్నారు.
మనిషి పరిణామక్రమంలో కథప్రాధాన్యత అనన్యసామాన్యం. రాతి యుగపు మనిషి సంఙలతో అభివృద్ధికి బాటలు వేస్తే అనంతర కాలంలో మనిషికి సంఘజీవనం ప్రాణావసరమయ్యింది. ఆ సమయంలోనే భాష ఆవిర్భవించింది. మనిషి నుండి మనిషికి సమాచారం చేరవేయడానికి చిన్న చిన్న పదాలతోకూడిన కథలు ఊపిరి పోసుకున్నాయి. దేశాలవారీగా ప్రాంతాలవారీగా భాష రూపాంతరం చెందుతూ ప్రాంతీయ జీవన స్థితిగతుల నేపథ్యంలో అప్పటి ఆలోచనాపరులు మౌఖిక కథల ప్రచారప్రయాణం ప్రారంభించారు. తదనంతర కాలంలో భాష లిపిరూపం సంతరించుకోవడంతో కథాప్రయాణం వేగం పుంజుకుంది. నాటి రాజుల కాలం నుంచి ఈ ప్రాంతంలో కథ ప్రచారంలో ఉన్నప్పటికి ముద్రణా రంగం అందుబాటులోకి వచ్చిన తరువాత సామాన్య ప్రజానీకానికి సైతం చేరువ అయ్యింది. మన జీవితంలో కథ ఒక భాగమయ్యింది. ఆంధ్రదేశంలోని ప్రతీ జిల్లాలో కథకులు ఉద్భవించారు. తెలుగు కథకు అత్యంత ఆదరణగల జిల్లాలో కర్నూలు జిల్లా ఒకటి. ఈ జిల్లా ఎంతో మంది తెలుగు కథకులకు జన్మనిచ్చింది. ఇంతవరకు అందుబాటులో ఉన్న సమాచారం ప్రకారం ఎంతో మంది కథకులు ఈ జిల్లాలో లబ్ధప్రతిష్ఠులుగా పేరుపొందారు. వర్తమాన కాలంలో వందలాదిమంది కథారచయితలుగా రాణిస్తున్నారు.
గొట్టిముక్కల సుబ్రహ్మణ్య శాస్త్రి 1944 సెప్టెంబరు 20న కర్నూలు జిల్లాలోని నంద్యాలలో జన్మించాడు. గొట్టిముక్కల సుబ్రహ్మణ్య శాస్త్రి దినకర్, శాస్త్రీజీ, శాస్త్రీజీ బాంచవేయ, మణి, శిఖవాహన అనే కలం పేర్లతో కథారచన చేసారు.
బేరి మధుసూదన్ కర్నూలు జిల్లాలోని ఆత్మకూరు మండలంలోని ఎదురుపాడులో 1974 నవంబరు 5న జన్మించాడు. బేరి మధుసూదన్ చార్మింగ్ ప్రింస్, మధురిమ, గంధర్వ, కాసనోవా అనే కలం పేర్లతో రచనలు సాగించాడు.
గుంపుల వెంకటేశ్వర్లు కర్నూలు జిల్లా బీరవోలు 1963 జూన్ మాసం 2న నగరంలో జన్మించాడు. గుంపుల వెంకటేశ్వర్లు గుంపుల, గుర్జణవాణి, గుంపులవాణి అన్న కలంపేర్లతో కథారచన
జ్ఞానానందకవి 1922జూలై 16వ తేదీన విజయనగరం జిల్లా బలిజిపేట మండలం పెదపెంకి గ్రామంలో సురగాలి ఎలయ్య, పాపమ్మ దంపతులకు జన్మించారు.వీరికి చిన్నతనంలో వీరి మేనమామ గుంట యోహాను ప్రేరణ కలిగించారు. వీరు తమ తొమ్మిదవ యేటనే కవితలు చెప్పడం ఆరంభించారు. భీమునిపట్నం, విజయనగరం, కాకినాడలలో విద్యాభ్యాసం చేశారు. సుగుణ మణితో వివాహం జరుగగా ముగ్గురు కుమారులు, ఇరువురు కుమార్తెలు కలిగారు. వీరిలో ఒకబ్బాయి యుక్తవయస్సులోనే మరణించగా మిగిలిన వారు వివిధ హోదాలలో ఉన్నత స్థాయిలో జీవిస్తున్నారు. చివరిదశలో ఆయన దుర్భర దారిద్య్రాన్ని అనుభవించారు. వీరు సాహితీ సమాఖ్య, సాహిత్య కళాపీఠం అనే రెండు సంస్థలను స్థాపించారు. తెలుగులో ఏ పద్యాన్నైనా వర్ణించడంలో అభినవ శ్రీనాథుడనే కీర్తికి పాత్రమైన కవి పద్మశ్రీ డా॥ యస్‌.టి.జ్ఞానానందకవి. కూలీ నుండి కళాప్రపూర్ణ వరకూ ఎదిగిన ఈయన 2011 జనవరి 6 తేదీన శాశ్వతంగా కన్నుమూశారు.
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి నందిపేట్లో ఉంది.సమీప జూనియర్ కళాశాల నందిపేట్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నిజామాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.
తల్వేదలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
తల్వేదలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ఇది మండల కేంద్రమైన నందిపేట్ నుండి 8 కి. మీ. దూరం లోను, సమీప పట్టణమైన నిజామాబాద్ నుండి 30 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
ఇది చిన్నది అయినప్పటికీ సౌరమండలంలో పెద్ద గ్రహమైన బృహస్పతి ఉపగ్రహమైన గనిమీడ్‌ పరిమాణంతో దగ్గరగా ఉంటుంది. ఇది బృహస్పతి చంద్రులలో మరొకటి కాల్లిస్టోకు పరిమాణంలో కొద్దిగా దగ్గరగా ఉంటుంది. టైటాన్ ఒక పెద్ద ఉపగ్రహం మాత్రమే కాదు, ఇది బుధ గ్రహం కంటే పెద్దది, కానీ దీనికి సగం ద్రవ్యరాశి మాత్రమే ఉంది . టైటాన్‌లో ఎక్కువ ద్రవ్యరాశి లేనందున, టైటాన్ చాలా భారీగా లేని పదార్థంతో తయారైందని, ప్రత్యేకంగా ఘనీభవించిన నీరు, అమ్మోనియా అని శాస్త్రవేత్తలు భావిస్తున్నారు. కొంతమంది శాస్త్రవేత్తలు ఉపరితలం క్రింద చాలా ద్రవ రూపంలోని నీరు, అమ్మోనియా ఉందని, మొత్తం సముద్రం నింపడానికి సరిపోతుందని భావిస్తున్నారు. ఈ మహాసముద్రం లోపల ఒక రకమైన జీవరాశులు ఉండవచ్చునని ఈ శాస్త్రవేత్తలు భావిస్తున్నారు.
ఇది శని గ్రహం నుండి ఆరో స్థానంలో వున్న దీర్ఘ వృత్తాకార కక్ష్య గల ఉపగ్రహం. పేరుకి ఉపగ్రహమే అయినా దీనికి గ్రహం వంటి లక్షణాలు ఉన్నాయి. చంద్రుడి కన్నా దీని వ్యాసం సుమారు 50% హెచ్చు, ద్రవ్యరాశి 80% హెచ్చు. మొత్తం సౌరమండలంలో కెల్లా టైటన్ రెండవ అతి పెద్ద సహజ ఉపగ్రహం. అతి పెద్దది బృహస్పతికి చెందిన గానిమీడ్. అతి చిన్న గ్రహమైన మెర్క్యురీ కన్నా టైటన్ ఘనపరిమాణంలో పెద్దదే అయినా, మెర్క్యురీతో పోల్చితే ద్రవ్యరాశిలో 41% మాత్రమే వుంటుంది. శని యొక్క చందమామల్లో కెల్లా మొట్టమొదట కనుక్కోబడినది టైటనే. దీన్ని 1655 లో డచ్ ఖగోళశాస్త్రవేత్త క్రిస్టియన్ హైగెన్స్ కనుక్కున్నాడు. మన చంద్రుణ్ణి మినహాయిస్తే ఇది సౌరకుంటుంబంలో కనుక్కోబడ్డ ఐదవ సహజ ఉపగ్రహం.
క్రిస్టియాన్, అతని సోదరుడు కాన్‌స్టాంటిజిన్ 1650 లో తమ సొంత టెలిస్కోపులను నిర్మించడం ప్రారంభించారు. అతను నిర్మించిన మొట్టమొదటి టెలిస్కోప్‌ను ఉపయోగించి, క్రిస్టియాన్ హైగన్స్ టైటాన్‌ను చూడగలిగాడు. మొదట అతను దీనిని "లూనా సాటర్ని" అని పిలిచాడు, అంటే "సాటర్న్ మూన్" . తరువాత కాలంలో చాలా ఇతర ఉపగ్రహాలు కనుగొనబడ్డారు. ప్రస్తుతం ఈ ఉపగ్రహాన్ని "టైటాన్" లేదా "సాటర్న్ " అని పిలుస్తారు. "టైటాన్" పేరుతో పాటు శని గ్రహ ఇతర ఉపగ్రహాల పేర్లు గ్రీకు ఇతిహాసాలకు చెందినవి.
టైటాన్‌ను 1955 మార్చి 25 న నెదర్లాండ్స్‌కు చెందిన ఖగోళ శాస్త్రవేత్త క్రిస్టియాన్ హైగన్స్ కనుగొన్నాడు. అంతకుముందు, 1610 లో, గెలీలియో గెలీలీ బృహస్పతి యొక్క నాలుగు ఉపగ్రహాలను కనుగొన్నాడు. ఇది హైగన్స్ ను ప్రేరేపించింది: అతను కూడా కొత్త ఉపగ్రహాలను కనుగొనాలనుకున్నాడు. ఎందుకంటే హైగన్స్ ఆ కాలపు టెలిస్కోపులను కూడా మెరుగుపరచి, వాటిని చాలా అభివృద్ధి చేసాడు. ఈ పరికరాలతో అతను కొత్త ఉపగ్రహాన్ని కనుగొనగలడని అనుకున్నాడు.
సౌర వ్యవస్థలో దట్టమైన వాతావరణం ఉన్న ఏకైక ఉపగ్రహం టైటాన్. వాయేజర్ అనే అంతరిక్ష నౌక 1979 నవంబర్ 12 న ఉపగ్రహాన్ని సందర్శించింది. టైటాన్ ఉపరితలం 900 కి.మీ మందం గల వాతావరణంలో దాగి ఉందని చూపించింది దీనికి ముందు, సౌర వ్యవస్థలో టైటాన్ అతిపెద్ద ఉపగ్రహం అని అందరూ భావించారు. బృహస్పతి చంద్రులలో ఒకటైన గనిమీడ్ తరువాత ఇది రెండవ అతిపెద్దదని ఇప్పుడు మనకు తెలుసు.
టైటాన్ అన్ని ఉపగ్రహాల కన్నా ఎక్కువ వాతావరణాన్ని కలిగి ఉంది. ఇది భూమి కన్నా ఎక్కువ వాతావరణాన్ని కలిగి ఉంది. కానీ చాలా చల్లగా, విషపూరితంగా ఉన్నందున మానవులు దానిని ఊపిరి పీల్చుకోలేరు. గాలి నత్రజని, మీథేన్‌తో తయారవుతుంది. సౌర వ్యవస్థలో భూమి తరువాత టైటాన్ మాత్రమే సరస్సులు, దాని ఉపరితలంపై ఎక్కువ ద్రవం కలిగి ఉంది. కానీ అది నీరు కాకుండా మీథేన్ అనే ద్రవాన్ని కలిగి ఉంది.
టైటాన్ కేంద్ర మండలంలో రాతి పొర కలిగి ఉంది. ఇది సుమారు 3400 కి.మీ మందమైన పొర. ఈ కోర్ సిలికేట్లు, లోహాలతో రూపొందించబడినది.
ఇది శని యొక్క సహజ ఉపగ్రహాలలోకెల్లా అతి పెద్దది. మొత్తం సౌరకుటుంబంలో దట్టమైన వాయుమండలం గల సహజ ఉపగ్రహం ఇదొక్కటే.
బీరేంద్ర కుమార్ భట్టాచార్య 1925లో అస్సాంలో జన్మించారు. ఆయన పత్రికా సంపాదకునిగా, ఉపాధ్యాయునిగా పనిచేశారు. ఆయన గౌహతీ విశ్వవిద్యాలయంలో జర్నలిజం విభాగంలో రీడర్ గా ఉద్యోగ బాధ్యతలు నెరవేరుస్తున్నారు. ఈశాన్య భారతదేశంలోని పలు రాష్ట్రాల్లో ఆయన పనిచేశారు. 1950 దశాబ్ది చివరి సంవత్సరాలలో మణిపూర్ రాష్ట్రంలోని ఉఖ్రూల్ ప్రాంతంలో వెంచర్ క్రిస్టియన్ హైస్కూలులో ఉపాధ్యాయునిగా పనిచేశారు. ఆయన 1997లో మరణించారు.
బీరేంద్ర కుమార్ భట్టాచార్య ప్రఖ్యాత అస్సామీ సాహిత్యవేత్త. జ్ఞానపీఠ్, కేంద్ర సాహిత్య అకాడెమీ వంటి ప్రతిష్ఠాత్మక సాహిత్య పురస్కారాల గ్రహీతగా ఆయన భారతీయ సాహిత్యరంగంలో లబ్ధప్రతిష్ఠుడు.